**HELYZETJELENTÉSEK**

**– a Cseh Tamás-életmű megközelítési lehetőségei és hatásai –**

Interdiszciplináris konferencia, Pécs,

PTE BTK, Irodalom- és Kultúratudományi Doktori Iskola,

MNMKK – Petőfi Irodalmi Múzeum – Cseh Tamás Archívum,

Pécs, Ifjúság útja 6.

2025. november 6-7. (csütörtök-péntek)

*„A mi időnk most gyors, a dalokat gyorsabban meg lehet hallgatni, mint egy regényt, s ha jók, akkor viszonylag pontos információkat is közölnek. Nem azt mondom, hogy teljeseket, mert ezek helyzetjelentések.”*  
(Cseh Tamás)

Ötvenöt éve, 1970-ben találkozott Cseh Tamás Bereményi Gézával, és sajátos hangulatú közös dalaikkal új műfajt alkottak. A koncertek is túlmutattak a dalok egymásutánján, feszes dramaturgiával bírtak, hiszen epikus átkötőszövegekkel biztosították egy-egy fellépés kohézióját. Ezek az egyszemélyes koncertszínházi előadások lényegében önálló színpadi művek, melyek a meglévő dalkészlet elemeit új műalkotásba helyezik.

Az elmúlt hat évtizedben sokan és sokrétűen foglalkoztak a Cseh Tamás-jelenséggel, életrajzi és a dalokat elemző kötet is megjelent, ezek megalapozták a jelenség tudományos vizsgálatát. A pécsi konferencián áttekintő zenetörténeti, irodalomtörténeti, színháztörténeti diskurzust kezdeményezünk.

A *Helyzetjelentések* konferenciára olyan előadásokat várunk, melyek Cseh Tamás és szerzőtársainak életművét, akár annak egy-egy szakaszát, dalciklusát, koncertszínházi előadását, visszatérő motívumát vizsgálják. Az előadók inspirálódását segítjük azzal, hogy a Cseh Tamás Archívum honlapján (<https://csehtamasarchivum.hu/koncertek>) hozzáférhetővé tesszük a koncertfelvételeket.

A konferenciára a jelentkezéseket a felhíváshoz csatolt jelentkezési lappal 2025. október 10-ig várjuk [csengey.balazs@pim.hu](mailto:csengey.balazs@pim.hu) címre. A tervezett húsz perces előadások absztraktjait a konferencia szervezőbizottsága értékeli.


Pécs, 2025. június 12.

Meghívott plenáris előadók: Beck Zoltán, Ignácz Ádám, Szemere Anna, Poós Zoltán

**A szervezőbizottság:** Beck Zoltán, Csengey Balázs, Hegyi Katalin

**A konferencia házigazdája:** PTE BTK Irodalom- és Kultúratudományi Doktori Iskola

**Társszervezők:** MNMKK – PIM – Cseh Tamás Archívum

****

**HELYZETJELENTÉSEK**

Interdiszciplináris konferencia  
Pécsi Tudományegyetem Bölcsészet- és Társadalomtudományi Kar  
**Irodalom- és Kultúratudományi Doktori Iskola**  
**MNMKK – Petőfi Irodalmi Múzeum – Cseh Tamás Archívum**  
2025. november 6-7.

**JELENTKEZÉSI LAP**

Név:

Beosztás / titulus:


Intézmény:

Az előadás tervezett címe:

E-mail cím:

Telefonszám:

Az előadás absztraktja (800-1500 leütés):

****